Á vef Fjallabyggðar er fólk minnt á að hreinsa snjó frá sorptunnum , en þar segir : Vegna mikils fannfergis undanfarið er þeim tilmælum beint til húseigenda í Fjallabyggð að moka frá sorptunnum hjá sér fyrir sorphirðudag svo hægt sé að hirða sorp frá heimilum . Ef aðgengi að sorptunnum er slæmt og íbúar hafa ekki sinnt því að greiða götu starfsfólks sorphirðunnar , verða tunnur ekki tæmdar . Samkvæmt sorphirðudagatali er verið er að tæma gráar tunnur á Siglufirði í dag 14. janúar , og var líka í gær . Gráa tunnan verður svo tæmd í Ólafsfirði á morgun miðvikudaginn 15. janúar . Hér eru helstu ástæður fyrir því að ekki er hægt að losa tunnur : Ekki búið að moka frá tunnum svo ekki er hægt að ná í þær . Frosnar hurðir og ekki hægt að opna þær . Frosnir lásar að sorpgeymslum , –gerðum og –skápum svo ekki er hægt að komast að tunnum . Bílar fyrir sem hefta aðgengi starfsfólks og hirðubíls . Sorphirðudagatal Fjallabyggðar , hægt er að smella á myndina til að sækja það sem pdf skjal til útprentunar :